PROJEKTS

LATVIJAS REPUBLIKAS MINISTRU KABINETS

2013.gada Noteikumi Nr.

Rīgā (prot. Nr. .§)

**Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem**

Izdoti saskaņā ar

 Izglītības likuma

14.panta 19.punktu un

 Vispārējās izglītības likuma

4.panta 11.punktu

**I. Vispārīgais jautājums**

1. Noteikumi nosaka:

1.1. valsts vispārējās vidējās izglītības standartu, kas nosaka vispārējās vidējās izglītības programmu (turpmāk – izglītības program­ma) galvenos mērķus un uzdevumus, vispārējās vidējās izglītības obligāto saturu, izglītojamo iegūtās vispārējās vidējās izglītības vērtēšanas pamatprincipus un kārtību;

1.2. vispārējās vidējās izglītības mācību priekšmetu standartus, kas nosaka mācību priekšmetu galvenos mērķus un uzdevumus, mācību priekšmetu obligāto saturu, pamatprasības attiecībā uz mācību priekšmetu apguvi un mācību sasniegumu vērtēšanas formas un metodiskos paņēmienus;

1.3. valsts vispārējās vidējās izglītības standarta prasībām atbilstošus izglītības programmu paraugus atbilstoši izglītības programmu virzieniem, izglītības ieguves formām un izglītības programmu veidiem (tajā skaitā mazākumtautību un speciālās izglītības programmām).

**II. Vispārējās vidējās izglītības programmu**

**galvenie mērķi un uzdevumi**

2. Izglītības programmu galvenie mērķi ir:

2.1. nodrošināt izglītojamo ar zināšanām un prasmēm, kas ir nepiecie­šamas personiskai izaugsmei un attīstībai, pilsoniskai līdzdalībai, nodarbinātībai, sociālajai integrācijai un izglītības turpināšanai;

2.2. veicināt izglītojamā pilnveidošanos par garīgi, emocionāli un fiziski attīstītu personību un izkopt veselīga dzīvesveida paradumus;

2.3. sekmēt izglītojamā sociāli aktīvu attieksmi, saglabājot un attīstot savu valodu, etnisko un kultūras savdabību, kā arī pilnveidot izpratni par Latvijas Republikas Satversmē un citos tiesību aktos ietvertajiem cilvēktiesību pamat­principiem;

2.4. izkopt izglītojamā prasmi patstāvīgi mācīties un pilnveidoties, motivēt mūžizglītībai un apzinātai karjeras izvēlei.

3. Lai nodrošinātu izglītojamo ar zināšanām un prasmēm, kas ir nepiecie­šamas personiskai izaugsmei un attīstībai, pilsoniskai līdzdalībai, nodarbinātībai, sociālajai integrācijai un izglītības turpināšanai, galvenie uzdevumi ir šādi:

3.1. sniegt attiecīgas zināšanas, attīstīt izglītojamā spējas un prasmes izvēlētajā vispārējās vidējās izglītības virzienā;

3.2. radīt izpratni par sabiedrībā notiekošajiem procesiem un vēlmi līdzatbildīgi iesaistīties ilgtspējīgas sabiedrības attīstībā;

3.3. veicināt radošo un intelektuālo spēju attīstību;

3.4. pilnveidot moderno informācijas un komunikācijas tehnoloģiju lietošanas prasmes;

3.5. veicināt izglītojamā konkurētspēju turpmākās izglītības apguvē.

4. Lai veicinātu izglītojamā pilnveidošanos par garīgi, emocionāli un fiziski attīstītu personību un izkoptu veselīga dzīvesveida paradumus, galvenie uzdevumi ir šādi:

4.1. pilnveidot izpratni par veselīgu dzīvesveidu, apzināties nepiecieša­mību rūpēties par savu fizisko attīstību, veselību un drošību;

4.2. sekmēt dažādu kultūru iepazīšanu, kultūras vērtību un nacionālās identitātes apzināšanos;

4.3. pilnveidojot radošās darbības pieredzi, sekmēt izglītojamā emocionālo un radošo spēju attīstību.

5. Lai sekmētu izglītojamā sociāli aktīvu attieksmi, saglabājot un attīstot savu valodu, etnisko un kultūras savdabību, kā arī pilnveidotu izpratni par Latvijas Republikas Satversmē un citos tiesību aktos ietvertajiem cilvēktiesību pamatprincipiem, galvenie uzdevumi ir šādi:

5.1. padziļināt izpratni par latviešu valodas lomu daudzkultūru sabiedrībā;

5.2. pilnveidot latviešu valodas, mazākumtautību valodas (mazākumtau­tību izglītības programmās) un svešvalodu kompetences kā personības garīgās, intelektuālās attīstības un pašrealizācijas līdzekli daudzkultūru sabiedrībā;

5.3. pilnveidot izpratni par kultūras daudzveidību Latvijas un pasaules kultūras vērtību kontekstā;

5.4. veicināt ieinteresētību un izpratni par savu vietu sabiedrībā, Latvijas un pasaules kultūras mantojumu, atbildīgu iekļaušanos kultūrvides veidošanā, pamatojoties uz demokrātijas principiem un humānām vērtībām;

5.5. pilnveidot izpratni par sabiedrības veidošanās sociālekonomiskajām likumsakarībām un tās struktūras daudzveidību.

6. Lai izkoptu izglītojamā prasmi patstāvīgi mācīties un pilnveidoties, motivētu mūžizglītībai un apzinātai karjeras izvēlei, galvenie uzdevumi ir šādi:

6.1. pilnveidot praktiskā un patstāvīgā darba prasmes;

6.2. izmantot mācību darbā atbilstošus un daudzveidīgus mācīšanās paņē­mienus un tehnoloģijas, apzinoties savu radošo potenciālu;

6.3. radīt motivāciju karjeras izvēlei.

7. Mazākumtautību izglītības programmās katru mācību gadu ne mazāk par pieciem mācību priekšmetiem apgūst latviešu valodā. Šajā skaitā neietilpst latviešu valoda un literatūra.

8. Mācību satura apguvi mazākumtautību valodā var nodrošināt līdz divām piektdaļām no kopējās mācību slodzes mācību gadā.

**III. Vispārējās vidējās izglītības programmu obligātais saturs**

9. Izglītības programmu saturs ietver šādas izglītības jomas, kuras veido atbilstošie mācību priekšmeti:

9.1. valodu joma:

9.1.1. latviešu valoda;

9.1.2. svešvalodas;

9.1.3. mazākumtautību valoda un literatūra;

9.2. matemātikas un datorikas joma:

9.2.1. matemātika;

9.2.2. informātika;

9.2.3. programmēšanas pamati;

9.2.4. tehniskā grafika;

9.3. sporta un veselības joma:

9.3.1. sports;

9.3.2. veselības mācība;

9.4. dabaszinātņu joma:

9.4.1. fizika;

9.4.2. ķīmija;

9.4.3. bioloģija;

9.4.4. dabaszinības;

9.5. sociālo zinātņu joma:

9.5.1. Latvijas un pasaules vēsture;

9.5.2. ekonomika;

9.5.3. filozofija;

9.5.4. ģeogrāfija;

9.5.5. psiholoģija;

9.5.6. politika un tiesības;

9.5.7. mājsaimniecība;

9.5.8. ētika;

9.5.9. kulturoloģija;

9.6. mākslas joma:

9.6.1. literatūra;

9.6.2. mūzika;

9.6.3. vizuālā māksla.

10. Izglītības programmu obligāto saturu veido:

10.1. vispārizglītojošajā virzienā:

10.1.1. izglītojamajiem ar latviešu mācībvalodu:

10.1.1.1. latviešu valoda;

10.1.1.2. pirmā svešvaloda;

10.1.1.3. otrā svešvaloda;

10.1.1.4. matemātika;

10.1.1.5. informātika;

10.1.1.6. sports;

10.1.1.7. Latvijas un pasaules vēsture;

10.1.1.8. vismaz trīs no šo noteikumu 9.3.2., 9.5.2., 9.5.3., 9.5.4., 9.5.5., 9.5.6., 9.5.7., 9.5.8. un 9.5.9.apakšpunktā minētajiem mācību priekšmetiem;

10.1.1.9. fizika;

10.1.1.10. ķīmija;

10.1.1.11. bioloģija;

10.1.1.12. literatūra;

10.1.1.13. mūzika vai vizuālā māksla;

10.1.2. izglītojamajiem, kuri apgūst mazākumtautību izglītības program­mas:

10.1.2.1. latviešu valoda;

10.1.2.2. mazākumtautību valoda un literatūra;

10.1.2.3. pirmā svešvaloda;

10.1.2.4. matemātika;

10.1.2.5. informātika;

10.1.2.6. sports;

10.1.2.7. Latvijas un pasaules vēsture;

10.1.2.8. vismaz trīs no šo noteikumu 9.3.2., 9.5.2., 9.5.3., 9.5.4., 9.5.5., 9.5.6., 9.5.7., 9.5.8. un 9.5.9.apakšpunktā minētajiem mācību priekšmetiem;

10.1.2.9. fizika;

10.1.2.10. ķīmija;

10.1.2.11. bioloģija;

10.1.2.12. literatūra;

10.1.2.13. mūzika vai vizuālā māksla;

10.2. humanitārajā un sociālajā virzienā:

10.2.1. izglītojamajiem ar latviešu mācībvalodu:

10.2.1.1. latviešu valoda;

10.2.1.2. pirmā svešvaloda;

10.2.1.3. otrā svešvaloda;

10.2.1.4. trešā svešvaloda;

10.2.1.5. matemātika;

10.2.1.6. informātika;

10.2.1.7. sports;

10.2.1.8. Latvijas un pasaules vēsture;

10.2.1.9. vismaz trīs no šo noteikumu 9.3.2., 9.5.2., 9.5.3., 9.5.4., 9.5.5., 9.5.6., 9.5.7., 9.5.8. un 9.5.9.apakšpunktā minētajiem mācību priekšmetiem;

10.2.1.10. dabaszinības;

10.2.1.11. literatūra;

10.2.1.12. mūzika;

10.2.1.13. vizuālā māksla;

10.2.2. izglītojamajiem, kuri apgūst mazākumtautību izglītības program­mas:

10.2.2.1. latviešu valoda;

10.2.2.2. mazākumtautību valoda un literatūra;

10.2.2.3. pirmā svešvaloda;

10.2.2.4. otrā svešvaloda;

10.2.2.5. matemātika;

10.2.2.6. informātika;

10.2.2.7. sports;

10.2.2.8. Latvijas un pasaules vēsture;

10.2.2.9. vismaz trīs no šo noteikumu 9.3.2., 9.5.2., 9.5.3., 9.5.4., 9.5.5., 9.5.6., 9.5.7., 9.5.8. un 9.5.9.apakšpunktā minētajiem mācību priekšmetiem;

10.2.2.10. dabaszinības;

10.2.2.11. literatūra;

10.2.2.12. mūzika;

10.2.2.13. vizuālā māksla;

10.3. matemātikas, dabaszinātņu un tehnikas virzienā:

10.3.1. izglītojamajiem ar latviešu mācībvalodu:

10.3.1.1. latviešu valoda;

10.3.1.2. pirmā svešvaloda;

10.3.1.3. otrā svešvaloda;

10.3.1.4. matemātika;

10.3.1.5. informātika;

10.3.1.6. sports;

10.3.1.7. Latvijas un pasaules vēsture;

10.3.1.8. vismaz divi no šo noteikumu 9.3.2., 9.5.2., 9.5.3., 9.5.4., 9.5.5., 9.5.6., 9.5.7., 9.5.8. un 9.5.9.apakšpunktā minētajiem mācību priekšmetiem;

10.3.1.9. fizika;

10.3.1.10. ķīmija;

10.3.1.11. bioloģija;

10.3.1.12. literatūra;

10.3.1.13. mūzika vai vizuālā māksla;

10.3.2. izglītojamajiem, kuri apgūst mazākumtautību izglītības program­mas:

10.3.2.1. latviešu valoda;

10.3.2.2. mazākumtautību valoda un literatūra;

10.3.2.3. pirmā svešvaloda;

10.3.2.4. matemātika;

10.3.2.5. informātika;

10.3.2.6. sports;

10.3.2.7. Latvijas un pasaules vēsture;

10.3.2.8. vismaz divi no šo noteikumu 9.3.2., 9.5.2., 9.5.3., 9.5.4., 9.5.5., 9.5.6., 9.5.7., 9.5.8. un 9.5.9.apakšpunktā minētajiem mācību priekšmetiem;

10.3.2.9. fizika;

10.3.2.10. ķīmija;

10.3.2.11. bioloģija;

10.3.2.12. literatūra;

10.3.2.13. mūzika vai vizuālā māksla;

10.4. profesionālajā virzienā:

10.4.1. izglītojamajiem ar latviešu mācībvalodu:

10.4.1.1. latviešu valoda;

10.4.1.2. pirmā svešvaloda;

10.4.1.3. otrā svešvaloda;

10.4.1.4. matemātika;

10.4.1.5. informātika;

10.4.1.6. sports;

10.4.1.7. Latvijas un pasaules vēsture;

10.4.1.8. vismaz divi no šo noteikumu 9.3.2., 9.5.2., 9.5.3., 9.5.4., 9.5.5., 9.5.6., 9.5.7., 9.5.8. un 9.5.9.apakšpunktā minētajiem mācību priekšmetiem;

10.4.1.9. dabaszinības;

10.4.1.10. literatūra;

10.4.1.11. mūzika vai vizuālā māksla;

10.4.2. izglītojamajiem, kuri apgūst mazākumtautību izglītības program­mas:

10.4.2.1. latviešu valoda;

10.4.2.2. mazākumtautību valoda un literatūra;

10.4.2.3. pirmā svešvaloda;

10.4.2.4. matemātika;

10.4.2.5. informātika;

10.4.2.6. sports;

10.4.2.7. Latvijas un pasaules vēsture;

10.4.2.8. vismaz divi no šo noteikumu 9.3.2., 9.5.2., 9.5.3., 9.5.4., 9.5.5., 9.5.6., 9.5.7., 9.5.8. un 9.5.9.apakšpunktā minētajiem mācību priekšmetiem;

10.4.2.9. dabaszinības;

10.4.2.10. literatūra;

10.4.2.11. mūzika vai vizuālā māksla;

10.4.3. izglītības iestādes profesionālā virziena programmā iekļauj mācību priekšmetus ar praktisku ievirzi.

11. Vakara (maiņu), neklātienes un tālmācības izglītības programmās (jauniešiem un pieaugušajiem) atbilstoši izglītības iestādes izvēlētajam izglītības programmu virzienam var neiekļaut šo noteikumu 10.1.1.3., 10.1.1.6., 10.1.2.6., 10.2.1.4., 10.2.1.7., 10.2.2.4., 10.2.2.7., 10.3.1.3., 10.3.1.6., 10.3.2.6., 10.4.1.3., 10.4.1.6. un 10.4.2.6.apakšpunktā minētos mācību priekšmetus.

12. Vispārējās vidējās izglītības izlīdzinošās programmas saturu atbilstoši izglītības iestādes izvēlētajam izglītības programmu virzienam veido šo notei­kumu 10.1.1., 10.1.2., 10.2.1., 10.2.2., 10.3.1., 10.3.2., 10.4.1. vai 10.4.2.apakš­punktā minētie mācību priekšmeti.

13. Izglītības iestādes izglītības programmā var iekļaut šo noteikumu 9.punktā minētos mācību priekšmetus, kas paplašina izglītības programmas virzienam raksturīgās izglītības jomas, kā arī mākslinieciskās pašdarbības nodarbības.

14. Izglītības iestāde izglītības programmā var iekļaut šo noteikumu 9.punktā neminētus mācību priekšmetus, nepārsniedzot Vispārējās izglītības likumā noteikto mācību stundu slodzi un skaitu dienā izglītības programmām. Izglītības iestādes šādu mācību priekšmetu standartus izstrādā patstāvīgi un saskaņo ar Valsts izglītības satura centru.

15. Izglītības programmu saturu nosaka šādi mācību priekšmetu standarti:

15.1. Latviešu valoda. Vispārējās vidējās izglītības mācību priekšmeta standarts (1.pielikums);

15.2. Svešvaloda. Vispārējās vidējās izglītības mācību priekšmeta standarts (2.pielikums);

15.3. Mazākumtautību valoda un literatūra (mazākumtautību izglītības programmās) (3.pielikums);

15.4. Matemātika. Vispārējās vidējās izglītības mācību priekšmeta standarts (4.pielikums);

15.5. Informātika. Vispārējās vidējās izglītības mācību priekšmeta standarts (5.pielikums);

15.6. Programmēšanas pamati. Vispārējās vidējās izglītības mācību priekšmeta standarts (6.pielikums);

15.7. Tehniskā grafika. Vispārējās vidējās izglītības mācību priekšmeta standarts (7.pielikums);

15.8. Sports. Vispārējās vidējās izglītības mācību priekšmeta standarts (8.pielikums);

15.9. Veselības mācība. Vispārējās vidējās izglītības mācību priekšmeta standarts (9.pielikums);

15.10. Fizika. Vispārējās vidējās izglītības mācību priekšmeta standarts (10.pielikums);

15.11. Ķīmija. Vispārējās vidējās izglītības mācību priekšmeta standarts (11.pielikums);

15.12. Bioloģija. Vispārējās vidējās izglītības mācību priekšmeta standarts (12.pielikums);

15.13. Dabaszinības. Vispārējās vidējās izglītības mācību priekšmeta standarts (13.pielikums);

15.14. Latvijas un pasaules vēsture. Vispārējās vidējās izglītības mācību priekšmeta standarts (14.pielikums);

15.15. Ekonomika. Vispārējās vidējās izglītības mācību priekšmeta standarts (15.pielikums);

15.16. Filozofija. Vispārējās vidējās izglītības mācību priekšmeta standarts (16.pielikums);

15.17. Ģeogrāfija. Vispārējās vidējās izglītības mācību priekšmeta standarts (17.pielikums);

15.18. Psiholoģija. Vispārējās vidējās izglītības mācību priekšmeta standarts (18.pielikums);

15.19. Politika un tiesības. Vispārējās vidējās izglītības mācību priekšmeta standarts (19.pielikums);

15.20. Mājsaimniecība. Vispārējās vidējās izglītības mācību priekšmeta standarts (20.pielikums);

15.21. Ētika. Vispārējās vidējās izglītības mācību priekšmeta standarts (21.pielikums);

15.22. Kulturoloģija. Vispārējās vidējās izglītības mācību priekšmeta standarts (22.pielikums);

15.23. Literatūra. Vispārējās vidējās izglītības mācību priekšmeta standarts (23.pielikums);

15.24. Mūzika. Vispārējās vidējās izglītības mācību priekšmeta standarts (24.pielikums);

15.25. Vizuālā māksla. Vispārējās vidējās izglītības mācību priekšmeta standarts (25.pielikums).

**IV. Izglītojamo iegūtās vispārējās vidējās izglītības vērtēšanas pamatprincipi un kārtība**

16. Izglītojamo iegūtās vispārējās vidējās izglītības vērtēšanas pamatprincipi ir šādi:

16.1. prasību atklātības un skaidrības princips – mācību priekšmetu standartos ir noteikts obligātais mācību priekšmeta saturs un prasības izglītojamā sasniegumiem;

16.2. sasniegumu summēšanas princips – iegūtā vispārējā vidējā izglītība tiek vērtēta, summējot sasniegumus obligātā mācību satura apguvei;

16.3. vērtējuma atbilstības princips – noslēguma pārbaudes darbā tiek dota iespēja apliecināt savas zināšanas, prasmes un attieksmes visiem izziņas līmeņiem atbilstošos uzdevumos, jautājumos, piemēros un situācijās. Pārbaudes darba organizācija nodrošina adekvātu un objektīvu vērtējumu;

16.4. vērtējuma noteikšanai izmantoto veidu dažādības princips – mācību sasniegumu vērtēšanā izmanto rakstiskas, praktiskas, mutiskas un kombinētas pārbaudes, individuālo un grupas sasniegumu vērtēšanu un dažādus pārbaudes darbus;

16.5. vērtēšanas regularitātes princips – mācību sasniegumi tiek vērtēti regulāri, lai pārliecinātos par izglītojamā iegūtajām zināšanām, prasmēm, attieksmēm un pilnveidotu turpmāko izglītības procesu;

16.6. vērtējuma obligātuma princips – izglītojamajam nepieciešams iegūt vērtējumu visos izglītības programmas mācību priekšmetos un valsts pārbaudījumos, izņemot tos mācību priekšmetus un valsts pārbaudījumus, no kuriem izglītojamais ir atbrīvots.

17. Valsts pārbaudījumi par vispārējās vidējās izglītības ieguvi ir ne mazāk kā četri:

17.1. centralizētais eksāmens latviešu valodā;

17.2. centralizētais eksāmens vienā svešvalodā pēc izglītojamā izvēles;

17.3. centralizētais eksāmens matemātikā;

17.4. vismaz viens eksāmens pēc izglītojamā izvēles, kurš atbilst vienam no šādiem nosacījumiem:

17.4.1. mācību priekšmetā, kurā eksāmenu (izņemot šo noteikumu 17.1., 17.2. un 17.3.apakšpunktā minētos) organizē Valsts izglītības satura centrs;

17.4.2. mācību priekšmetā, kura apjoms izglītības programmā nav mazāks par 105 mācību stundām un kurā eksāmenu organizē pašvaldības izglītības speciālists, izglītības pārvaldes iestāde vai izglītības iestāde.

18. Izglītojamā iegūtās vispārējās vidējās izglītības vērtēšanas organizētājs un vērtētājs ir:

18.1. pedagogs;

18.2. izglītības iestādes administrācija;

18.3. Valsts izglītības satura centrs.

19. Valsts pārbaudes darbu materiālu saturs ir latviešu valodā (izņemot svešvalodu eksāmenus un eksāmenu mazākumtautību valodā un literatūrā).

20. Valsts izglītības satura centrs var pielīdzināt citu institūciju organizēto eksāmenu rezultātus centralizēto eksāmenu procentuālajam novērtējumam gadījumā, ja pastāv vienošanās ar institūciju, kas ir konkrētā eksāmena īstenotāja. Salīdzinā­šanas algoritms tiek noteikts ar ekspertu atzinumu, ka pielīdzināmā eksāmena programma un saturs atbilst vispārējās vidējās izglītības standartā noteiktajām prasībām konkrētajā mācību priekšmetā.

**V. Mācību sasniegumu vērtēšanas formas un metodiskie paņēmieni**

21. Izglītojamā sasniegumus vērtē atbilstoši iegūtās valsts vispārējās vidējās izglītības vērtēšanas pamatprincipiem un kārtībai.

22. Mācību sasniegumu vērtēšana var tikt organizēta mutiskā, rakstiskā, praktiskā vai kombinētā formā.

23. Vērtēšana ir integratīva mācību procesa sastāvdaļa izglītojamā zināšanu, prasmju, attieksmju noteikšanai, kā arī izglītības procesa pilnveidošanai.

24. Mācību sasniegumu vērtēšanas veidi ir šādi:

24.1. ievadvērtēšana mācību procesa sākumā pirms temata vai mācību priekšmeta apguves, nosakot izglītojamo apgūto zināšanu un prasmju apguves līmeni, lai pieņemtu lēmumu par turpmāko mācību procesu;

24.2. kārtējā vērtēšana, nosakot izglītojamo sasniegumus, lai uzlabotu tos mācību procesa laikā, saskaņotu mācību procesa norisi, mācību mērķa un izmantoto mācību metožu savstarpējo atbilstību, veicinātu izglītojamo pašnovērtēšanas prasmes un atbildību;

24.3. noslēguma vērtēšana, nosakot izglītojamo zināšanu un prasmju apguves līmeni temata vai loģiskas temata daļas, semestra, mācību gada, kursa, izglītības pakāpes noslēgumā.

25. Mācību sasniegumu vērtēšanā izmanto daudzveidīgus metodiskos paņēmienus atbilstoši mācību procesā izmantotajām mācību metodēm:

25.1. ievadvērtēšanā – novērošana, saruna, aptauja, uzdevumu risināšana vai tamlīdzīgs metodiskais paņēmiens;

25.2. kārtējā vērtēšanā – novērošana, saruna, aptauja, uzdevumu risināšana, darbs ar tekstu, laboratorijas darbs, eksperiments, demonstrējums, vizualizē­šana, individuāls vai grupas projekts, eseja, referāts, diskusija, darbu mape, mājas darbs vai tamlīdzīgs metodiskais paņēmiens;

25.3. nobeiguma vērtēšanā – rakstisks vai kombinēts pārbaudes darbs, laboratorijas darbs, pētniecisks darbs, domraksts, individuāls vai grupas projekts, darbu mape, ieskaite, eksāmens vai tamlīdzīgs metodiskais paņēmiens.

26. Izglītojamā mācību sasniegumus vērtē 10 ballu skalā (26.pielikums).

27. Centralizētajos eksāmenos izglītojamo mācību sasniegumus izsaka procentuālā novērtējumā. Iegūto novērtējumu ieraksta vispārējās vidējās izglītības sertifikātā, norādot kopējo procentuālo novērtējumu un procentuālo novērtējumu katrai eksāmena daļai. Izglītojamiem, kuru sniegums svešvalodas centralizētajā eksāmenā atbilst šo noteikumu 2.pielikuma 10.punktā noteiktajam valodas prasmes B1, B2 vai C1 līmenim, iegūto valodas prasmes līmeni ieraksta sertifikātā.

28. Mācību sasniegumu vērtēšanas veidus, formas, metodiskos paņēmienus, pārbaudījumu apjomu, skaitu, izpildes laiku un vērtēšanas kritērijus nosaka mācību sasniegumu vērtēšanas veicējs šajos noteikumos noteiktajā kārtībā, ievērojot attiecīgā mācību priekšmeta saturu un izglītības iestādē īstenoto izglītības programmu.

29. Mācību sasniegumu vērtētājs izglītības iestādes obligātajā dokumentācijā lieto apzīmējumu „n/v” (nav vērtējuma), ja saskaņā ar šo noteikumu 29.punktu, nav iespējams novērtēt izglītojamā mācību sasniegumus. Gadījumus, kādos mācību sasniegumu vērtētājs ir tiesīgs lietot apzīmējumu „n/v”, nosaka izglītības iestāde iekšējos normatīvajos aktos.

30. Vērtējumu mācību priekšmetā gadā izliek:

30.1. ņemot vērā pirmā un otrā semestra vērtējumu, kā arī mācību gada nobeiguma pārbaudes darba vērtējumu;

30.2. eksternim, ņemot vērā nokārtoto eksāmenu vērtējumus.

**VI. Vispārējās vidējās izglītības programmu paraugi**

31. Šo noteikumu 27.pielikums nosaka izglītības programmas paraugu šādām izglītības programmām atbilstoši Latvijas izglītības klasifikācijai:

31.1. izglītības ieguvei klātienes formā:

31.1.1. Vispārējās vidējās izglītības vispārizglītojošā virziena programmai (izglītības programmas kods 31011011);

31.1.2. Vispārējās vidējās izglītības humanitārā un sociālā virziena programmai (izglītības programmas kods 31012011);

31.1.3. Vispārējās vidējās izglītības matemātikas, dabaszinību un tehnikas virziena programmai (izglītības programmas kods 31013011);

31.1.4. Vispārējās vidējās izglītības profesionālā virziena programmai (izglītības programmas kods 31014011);

31.1.5. Vispārējās vidējās izglītības vispārizglītojošā virziena mazākumtautību programmai (izglītības programmas kods 31011021);

31.1.6. Vispārējās vidējās izglītības humanitārā un sociālā virziena mazākumtautību programmai (izglītības programmas kods 31012021);

31.1.7. Vispārējās vidējās izglītības matemātikas, dabaszinību un tehnikas virziena mazākumtautību programmai (izglītības programmas kods 31013021);

31.1.8. Vispārējās vidējās izglītības profesionālā virziena mazākumtautību programmai (izglītības programmas kods 31014021);

31.2. izglītības ieguvei vakara (maiņu) formā:

31.2.1. Vispārējās vidējās izglītības vispārizglītojošā virziena vakara (maiņu) programmai (izglītības programmas kods 31011012);

31.2.2. Vispārējās vidējās izglītības humanitārā un sociālā virziena vakara (maiņu) programmai (izglītības programmas kods 31012012);

31.2.3. Vispārējās vidējās izglītības matemātikas, dabaszinību un tehnikas virziena vakara (maiņu) programmai (izglītības programmas kods 31013012);

31.2.4. Vispārējās vidējās izglītības profesionālā virziena vakara (maiņu) programmai (izglītības programmas kods 31014012);

31.2.5. Vispārējās vidējās izglītības vispārizglītojošā virziena mazākumtautību vakara (maiņu) programmai (izglītības programmas kods 31011022);

31.2.6. Vispārējās vidējās izglītības humanitārā un sociālā virziena mazākumtautību vakara (maiņu) programmai (izglītības programmas kods 31012022);

31.2.7. Vispārējās vidējās izglītības matemātikas, dabaszinību un tehnikas virziena mazākumtautību vakara (maiņu) programmai (izglītības programmas kods 31013022);

31.2.8. Vispārējās vidējās izglītības profesionālā virziena mazākumtautību vakara (maiņu) programmai (izglītības programmas kods 31014022);

31.3. izglītības ieguvei neklātienes formā:

31.3.1. Vispārējās vidējās izglītības vispārizglītojošā virziena neklātienes programmai (izglītības programmas kods 31011013);

31.3.2. Vispārējās vidējās izglītības humanitārā un sociālā virziena neklātienes programmai (izglītības programmas kods 31012013);

31.3.3. Vispārējās vidējās izglītības matemātikas, dabaszinību un tehnikas virziena neklātienes programmai (izglītības programmas kods 31013013);

31.3.4. Vispārējās vidējās izglītības profesionālā virziena neklātienes programmai (izglītības programmas kods 31014013);

31.3.5. Vispārējās vidējās izglītības vispārizglītojošā virziena mazākumtautību neklātienes programmai (izglītības programmas kods 31011023);

31.3.6. Vispārējās vidējās izglītības humanitārā un sociālā virziena mazākumtautību neklātienes programmai (izglītības programmas kods 31012023);

31.3.7. Vispārējās vidējās izglītības matemātikas, dabaszinību un tehnikas virziena mazākumtautību neklātienes programmai (izglītības programmas kods 31013023);

31.3.8. Vispārējās vidējās izglītības profesionālā virziena mazākumtautību neklātienes programmai (izglītības programmas kods 31014023);

31.4. speciālās izglītības programmām:

31.4.1. Vispārējās vidējās speciālās izglītības programmai izglītojamiem ar redzes traucējumiem (izglītības programmas kods 31015111);

31.4.2. Vispārējās vidējās speciālās izglītības mazākumtautību programmai izglītojamiem ar redzes traucējumiem (izglītības programmas kods 31015121);

31.4.3. Vispārējās vidējās speciālās izglītības programmai izglītojamiem ar dzirdes traucējumiem (izglītības programmas kods 31015211);

31.4.4. Vispārējās vidējās speciālās izglītības mazākumtautību programmai izglītojamiem ar dzirdes traucējumiem (izglītības programmas kods 31015221);

31.4.5. Vispārējās vidējās speciālās izglītības programmai izglītojamiem ar fiziskās attīstības traucējumiem (izglītības programmas kods 31015311);

31.4.6. Vispārējās vidējās speciālās izglītības mazākumtautību programmai izglītojamiem ar fiziskās attīstības traucējumiem (izglītības programmas kods 31015321);

31.4.7. Vispārējās vidējās speciālās izglītības programmai izglītojamiem ar somatiskām saslimšanām (izglītības programmas kods 31015411);

31.4.8. Vispārējās vidējās speciālās izglītības mazākumtautību programmai izglītojamiem ar somatiskām saslimšanām (izglītības programmas kods 31015421);

31.4.9. Vispārējās vidējās speciālās izglītības programmai izglītojamiem ar valodas traucējumiem (izglītības programmas kods 31015511);

31.4.10. Vispārējās vidējās speciālās izglītības mazākumtautību programmai izglītojamiem ar valodas traucējumiem (izglītības programmas kods 31015521);

31.4.11. Vispārējās vidējās speciālās izglītības programmai izglītojamiem ar mācīšanās traucējumiem (izglītības programmas kods 31015611);

31.4.12. Vispārējās vidējās speciālās izglītības mazākumtautību programmai izglītojamiem ar mācīšanās traucējumiem (izglītības programmas kods 31015621).

32. Šo noteikumu 28.pielikums nosaka izglītības programmas paraugu šādām vispārējās vidējās izglītības tālmācības programmām:

32.1. Vispārējās vidējās izglītības vispārizglītojošā virziena tālmācības programmai (izglītības programmas kods 31011013);

32.2. Vispārējās vidējās izglītības humanitārā un sociālā virziena tālmācības programmai (izglītības programmas kods 31012013);

32.3. Vispārējās vidējās izglītības matemātikas, dabaszinību un tehnikas virziena tālmācības programmai (izglītības programmas kods 31013013);

32.4. Vispārējās vidējās izglītības profesionālā virziena tālmācības programmai (izglītības programmas kods 31014013);

32.5. Vispārējās vidējās izglītības vispārizglītojošā virziena mazākumtautību tālmācības programmai (izglītības programmas kods 31011023);

32.6. Vispārējās vidējās izglītības humanitārā un sociālā virziena mazākumtautību tālmācības programmai (izglītības programmas kods 31012023);

32.7. Vispārējās vidējās izglītības matemātikas, dabaszinību un tehnikas virziena mazākumtautību tālmācības programmai (izglītības programmas kods 31013023);

32.8. Vispārējās vidējās izglītības profesionālā virziena mazākumtautību tālmācības programmai (izglītības programmas kods 31014023).

33. Šo noteikumu 29.pielikums nosaka izglītības programmas izglītības ieguvei pēc arodizglītības paraugu:

33.1. Vispārējās vidējās izglītības izlīdzinošā programma (izglītības programmas kods 36011011);

33.2. Vispārējās vidējās izglītības izlīdzinošā mazākumtautību programma (izglītības programmas kods 36011012).

**VII. Noslēguma jautājums**

34. Atzīt par spēku zaudējušiem Ministru kabineta 2008.gada 2.septembra noteikumus Nr.715 „Noteikumi par valsts vispārējās vidējās izglītības standartu un vispārējās vidējās izglītības mācību priekšmetu standartiem” (Latvijas Vēstnesis, 2008, 145.nr.; 2009, 99., 187.nr.; 2012, 3.nr.).

35. Izglītības iestādes, kuras īsteno vispārējās vidējās izglītības programmas, pamatojoties uz licenci, kas izsniegta līdz šo noteikumu spēkā stāšanās dienai un atbilst šajos noteikumos noteiktajam, ir tiesīgas to īstenot līdz licences darbības termiņa beigām.

36. Izglītības iestādes, kuras īsteno vispārējās vidējās izglītības programmas, pamatojoties uz licenci, kas izsniegta līdz šo noteikumu spēkā stāšanās dienai, bet neatbilst šajos noteikumos noteiktajam, pārlicencē izglītības programmas līdz 2014.gada 1.septembrim.

Ministru prezidents V.Dombrovskis

Iekšlietu ministrs,

izglītības un zinātnes ministra

pienākumu izpildītājs R.Kozlovskis

Iesniedzējs:

Iekšlietu ministrs,

izglītības un zinātnes ministra

pienākumu izpildītājs R.Kozlovskis

Vizē:

Valsts sekretāre S.Liepiņa

 23.04.2013.

 3120

 I.Īvāne

67047849, ineta.ivane@izm.gov.lv